hu es hu hu hu hu hu es hu hu hu hu hu hu hu hu hu hu en hu hu hu hu hu es en hu hu hu hu hu hu hu hu hu hu hu hu hu jv hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu en en en hu hu hu hu hu hu hu fr ru hu hu nb ar de ru hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en az uz bg mzn eo hy ru nl pl ru en fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. november 15. 5 változtatás vár ellenőrzésre.
Ugrás a navigációhoz Ugrás a kereséshez
2021. november 14. (87 évesen)[2]
a Magyar Érdemrend középkeresztje a csillaggal
A Wikimédia Commons tartalmaz Bitó László témájú médiaállományokat.
Bitó László, László Z. Bitó (Budapest, 1934. szeptember 7. – 2021. november 15. vagy előtte) magyar író, kutatóorvos.
Budapesti tisztviselők gyermekeként született. Családi háttere miatt az 1950-es években kitelepített, majd munkaszolgálatos volt a komlói bányában. Az 1956-os forradalom egyik helyi vezetőjeként fogságba esik, szökése után az Egyesült Államokba menekül, ahol egy tanulmányi versenyen ösztöndíjat szerez a Bard College-ba. Az egyetem elvégzése után sikeres orvoskutatói karriert épít.
Tudományos munkássága szinte kizárólag a Columbia Egyetemhez kötődik New Yorkban, ahol az akadémiai ranglétrát végigjárva professor emeritus lett. Orvoskutatóként a szem öregedését és változását kutatta, és jelentős eredményeket ért el a zöldhályog kialakulása, megértése és kezelése terén. Tudományos pályafutásának eredménye a 2002-ben az év gyógyszerének választott Xalatan kifejlesztése, mely a vakságot okozó glaukóma kezelésében a műtéti beavatkozást egyes esetekben szükségtelenné teszi. Orvoskutatóként 145 publikációja és 3 kötete jelent meg. Az egyetemes orvostudomány terén elért eredményeiért, a zöldhályog elleni cseppek felfedezéséért és a Columbia Egyetem Kelet- és Közép Központja magyar programjának támogatásáért a Magyar Köztársasági Érdemrend középkeresztje a csillaggal díjjal tüntette ki 2004-ben a magyar köztársasági elnök.
Bitó László az 1990-es években hazatelepült szülővárosába, Budapestre, és visszavonult a tudományos kutatástól, azóta elsősorban irodalmi és közéleti tevékenységet folytat. Első két kötete 1956-os élményeit dolgozza fel. Első jelentős sikere az Ábrahám és Izsák című bibliai regény, amelyet több nyelvre lefordítottak, illetve Budapesten színpadra állítottak. Az Izsák tanítása és a Názáreti Izsák ennek a műnek továbbgondolásaként született.
Bitó Lászlónak rendszeresen jelennek meg rövidebb közéleti írásai a magyarországi sajtóban, ezeknek egy válogatása Nekünk kell megváltanunk magunkat címen jelent meg 2004-ben. A szerző orvoskutatói múltja okán szenvedélyes résztvevője az eutanázia vitájának, ennek szentelte Boldogabb élet – jó halál című kötetét, amely magyarul, oroszul, szlovákul és németül jelent meg.
Istenjárás, Aura, 1994. (Fordította: Göncz Árpád, Békés Pál) ISBN 9637913157
Az ötödik lovas, Aura, 1996. (Fordította: Békés Pál) ISBN 9637913173
Ábrahám és Izsák, Magyar Könyvklub, 1998. ISBN 9635486987 és Argumentum Kiadó, 2000. ISBN 9634461581
Izsák tanítása, Argumentum Kiadó, 2000. ISBN 963446131x
A Názáreti Izsák, Argumentum Kiadó, 2002. ISBN 9634462081
A technopuccs dosszié, Argumentum Kiadó, 2007. illetve e-könyvként Magyar Elektronikus Könyvtár (letöltés)
Áldott vagy Káin, Argumentum Kiadó, 2009. ISBN 9789634465232
Két világ között; Noran Libro, Bp., 2015
Newton kutyája; Noran Libro, Bp., 2016
Mint a tűz lángja; Noran Libro, Bp., 2017
Sámson, a vadon fia; Noran Libro, Bp., 2018
Nekünk kell megváltanunk magunkat, Argumentum Kiadó, 2004. ISBN 963446288X (válogatott közéleti cikkek)
Boldogabb élet – Jó halál, Anthenaeum 2000 Kiadó, 2005. ISBN 9639471828 (eutanázia és eutélia)
Ahogy láttam... 2004-2006: két reményteljes, nehéz év; Argumentum, Bp., 2006
Az utolsó mérföld (társszerző: Polcz Alaine), Jelenkor Kiadó, 2007. ISBN 9789636764180 (jó halál)
Még négy év, 2006–2010. Publicisztikák, interjúk, recenziók; Argumentum, Bp., 2010
A névtelen evangéliuma. Amely minden népet feloldoz az Istengyilkosság förtelmes bűne alól / The gospel of anonymous. Absolving all men of the most hideous crime of deicide; angolból ford. Tótfalusi István; Argumentum, Bp., 2011
Nem könnyű demokratának lenni. Publicisztikák, interjúk, recenziók, 2010–2012 és öt novella; Argumentum, Bp., 2012
Boldogabb élet – jó halál. Eutelia – eutanázia; 2. átdolg., bőv. kiad.; Noran Libro, Bp., 2014
A korruptokrácia és a belső gyarmatosítás évei, 2012–2016. Publicsztikák, esszék; Argumentum, Bp., 2016
Boldogabb élet. Breviárium; Bitó László, Bp., 2016
Gáspár, Menyhért, Boldizsár, Karácsonyi ős-ökuménia. Mese minden korosztálynak, Szyksznian Wanda 30 illusztrációjával, Jelenkor Kiadó, 2006. ISBN 9636764093
Boldogabb élet – jó halál, Eutelia – eutanázia; 2. átdolg., bőv. kiad.; Noran Libro, Bp., 2014
Boldogabb élet. Breviárium; Bitó László, Bp., 2016
The Ocular and Cerebrospinal Fluids, with Davson H, Fenstermacher JD (Eds.),Academic Press, London, 1977.
The Ocular Effects of Prostaglandins and Other Eicosanoids, with Stjernschantz J (Eds), Alan R. Liss, New York, 1989.
Ocular Effects of Prostaglandins and Other Eicosanoids (Ed), Special Supplement based on the 9th International PG Symposium (Fort Lauderdale, Florida, 12-13 May 1995) and the ARVO SIG Sessions on Latanoprost (Fort Lauderdale, Florida, 22-23 April 1996). Survey of Ophthalmology Vol. 41, Suppl 2, 1997.
↑ PIM-névtérazonosító. (Hozzáférés: 2020. július 1.)
↑ Scientist, Novelist, and Philanthropist László Z. Bitó ’60 Is Memorialized in the New York Times, 2021. november 30. (Hozzáférés: 2022. január 30.)
Szerzői blog, cikkek, nyilvános levelek
ISNI: 0000 0000 8005 5618
A lap eredeti címe: „https://hu.wikipedia.org/w/index.php?title=Bitó_László&oldid=24386658”
Radnóti Miklós antirasszista díjasok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 15., 17:22
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.